CELEX: 31969R0412
Language: el
Date: 1969-03-04 00:00:00
Title: Κανονισμός (ΕΟΚ) αριθ. 412/69 της Επιτροπής της 4ης Μαρτίου 1969 περί τροποποιήσεως των κανονισμών (ΕΟΚ) αριθ. 1096/68, (ΕΟΚ) αριθ. 1098/68 και (ΕΟΚ) αριθ. 1100/68 προκειμένου να ληφθούν υπόψη ορισμένες ειδικές περιπτώσεις που είναι δυνατόν να εμφανισθούν κατά την εξαγωγή ορισμένων γαλακτοκομικών προϊόντων

Avis juridique important

|

31969R0412

Κανονισμός (ΕΟΚ) αριθ. 412/69 της Επιτροπής της 4ης Μαρτίου 1969 περί τροποποιήσεως των κανονισμών (ΕΟΚ) αριθ. 1096/68, (ΕΟΚ) αριθ. 1098/68 και (ΕΟΚ) αριθ. 1100/68 προκειμένου να ληφθούν υπόψη ορισμένες ειδικές περιπτώσεις που είναι δυνατόν να εμφανισθούν κατά την εξαγωγή ορισμένων γαλακτοκομικών προϊόντων  

Επίσημη Εφημερίδα αριθ. L 054 της 05/03/1969 σ. 0009 - 0010 Φινλανδική ειδική έκδοση: Κεφάλαιο 3 τόμος 2 σ. 0174  Δανική ειδική έκδοση: Σειρά I Κεφάλαιο 1969(I) σ. 0067  Σουηδική ειδική έκδοση: Κεφάλαιο 3 τόμος 2 σ. 0174  Αγγλική ειδική έκδοση: Σειρά I Κεφάλαιο 1969(I) σ. 0073  Ελληνική ειδική έκδοση: Κεφάλαιο 03 τόμος 4 σ. 0093  Ισπανική ειδική έκδοση: Κεφάλαιο 03 τόμος 3 σ. 0075  Πορτογαλική ειδική έκδοση : Κεφάλαιο 03 τόμος 3 σ. 0075 

ΚΑΝΟΝΙΣΜΟΣ (ΕΟΚ) αριθ. 412/69 ΤΗΣ ΕΠΙΤΡΟΠΗΣ της 4ης Μαρτίου 1969 περί τροποποιήσεως των κανονισμών (ΕΟΚ) αριθ. 1096/68, 1098/68 και 1100/68 προκειμένου να ληφθούν υπόψη ορισμένες ειδικές περιπτώσεις που είναι δυνατόν να εμφανισθούν κατά την  εξαγωγή ορισμένων γαλακτοκομικών προϊόντωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), και ιδίως τα άρθρα 13 παράγραφος 3 και 17 παράγραφος 4,  Εκτιμώντας:  ότι κατά τους όρους του άρθρου 1 του κανονισμού (ΕΟΚ) αριθ. 1096/68 της Επιτροπής της 26ης Ιουλίου 1968 περί των πιστοποιητικών εισαγωγής και εξαγωγής στον τομέα του γάλακτος και των γαλακτοκομικών προϊόντων (2), κάθε εξαγωγή εκτός της Κοινότητος  προϊόντων που αναφέρονται στο άρθρο 1 του κανονισμού (ΕΟΚ) αριθ. 804/68, για τη οποία έχει προκαθορισθεί μία επιστροφή, υπόκειται στην υποβολή πιστοποιητικού εξαγωγής- ότι το άρθρο 2 του κανονισμού (ΕΟΚ) αριθ. 1100/68 της Επιτροπής της 26ης Ιουλίου 1968 περί καθορισμού των λεπτομερειών εφαρμογής του προκαθορισμού των επιστροφών κατά την εξαγωγή στον τομέα του γάλακτος και των γαλακτοκομικών προϊόντων (3), όπως  τροποποιήθηκε τελευταία από τον κανονισμό (ΕΟΚ) αριθ. 2501/68 (4) προβλέπει ότι το πιστοποιητικό εξαγωγής ισχύει από την ημερομηνία εκδόσεώς του μέχρι την εκπνοή του δευτέρου ή, για ορισμένα προϊόντα, του πέμπτου μηνός που ακολουθεί εκείνον κατά τη  διάρκεια του οποίου αυτό εξεδόθη- ότι ο κανόνας αυτός γνωρίζει εξαίρεση, για μόνες τις προσκλήσεις υποβολής προσφορών, η οποία εμφαίνεται στο άρθρο 4 παράγραφος 3 του κανονισμού (ΕΟΚ) αριθ. 1096/68- ότι, εν τούτοις, απεδείχθη ότι οι άνω διατάξεις δεν επαρκούν σε όλες τις περιστάσεις και ιδίως σε εκείνες που αναφέρονται στο άρθρο 4 του κανονισμού (ΕΟΚ) αριθ. 876/68 του Συμβουλίου της 28ης Ιουνίου 1968 περί καθορισμού στον τομέα του γάλακτος και των  γαλακτοκομικών προϊόντων των γενικών κανόνων για τη χορήγηση επιστροφών κατά την εξαγωγή και των κριτηρίων καθορισμού του ύψους τους (5)- ότι πράγματι, σε ορισμένες περιπτώσεις, είναι σκόπιμος τόσο ειδικός καθορισμός των επιστροφών όσο και ειδική  διάρκεια των πιστοποιητικών εξαγωγής- ότι ενδείκνυται η τροποποίηση κατά την έννοια αυτή των ανωτέρω κανονισμών καθώς και του κανονισμού (ΕΟΚ) αριθ. 1098/68 της Επιτροπής της 27ης Ιουλίου 1968 περί καθορισμού των λεπτομερειών εφαρμογής των επιστροφών κατά την εξαγωγή στον τομέα του γάλακτος  και των γαλακτοκομικών προϊόντων (6), όπως τροποποιήθηκε τελευταία από τον κανονισμό (ΕΟΚ) αριθ. 288/69 (7)- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 4 του κανονισμού (ΕΟΚ) αριθ. 1096/68, η παράγραφος 3 καταργείται.   Άρθρο 2  Ο κανονισμός (ΕΟΚ) αριθ. 1098/68 συμπληρώνεται με το ακόλουθο άρθρο:  "Άρθρο 3α Σε ειδικές περιπτώσεις, ο κατάλογος των προϊόντων, για τα οποία χορηγείται επιστροφή κατά την εξαγωγή, και το ύψος αυτής της επιστροφής δύνανται να καθορίζονται με περισσότερες πράξεις."  Άρθρο 3  Το άρθρο 2 του κανονισμού (ΕΟΚ) αριθ. 1100/68 αντικαθίσταται με το ακόλουθο άρθρο:  "Άρθρο 2 1. Το πιστοποιητικό εξαγωγής ισχύει από την ημερομηνία εκδόσεώς του και μέχρι την εκπνοή:  α) του πέμπτου μήνα που ακολουθεί εκείνον, κατά τη διάρκεια του οποίου αυτό εξεδόθη, όσον αφορά τα προϊόντα που υπάγονται στις διακρίσεις 04.02 A III και 04.02 B II του κοινού δασμολογίου- β) του δευτέρου μήνα που ακολουθεί εκείνον, κατά τη διάρκεια του οποίου αυτό εξεδόθη, όσον αφορά τα άλλα προϊόντα που αναφέρονται στο άρθρο 1 του κανονισμού (ΕΟΚ) αριθ. 804/68, για τα οποία προκαθορίζεται η επιστροφή.  Εν τούτοις, σε ειδικές περιπτώσεις, δύναται να προβλέπεται ειδική διάρκεια ισχύος.  2. Στην περίπτωση εξαγωγής βάσει προσκλήσεως υποβολής προσφορών, το πιστοποιητικό εξαγωγής ισχύει από την ημερομηνία εκδόσεώς του και μέχρι την ημερομηνία, κατά την οποία πρέπει να πληρωθούν οι υποχρεώσεις που απορρέουν από την εν λόγω πρόσκληση  υποβολής προσφορών.  "Προσκλήσεις υποβολής προσφορών" θεωρούνται οι μη εμπιστευτικές προσκλήσεις που προέρχονται από κρατικούς οργανισμούς των τρίτων χωρών ή διεθνείς οργανώσεις δημοσίου δικαίου, για υποβολή συμμετοχών, εντός καθορισμένης προθεσμίας, των οποίων η αποδοχή  αποφασίζεται από τους εν λόγω οργανισμούς ή οργανώσεις."  Άρθρο 4  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 4 Μαρτίου 1969.  Για την Επιτροπή Ο Πρόεδρος Jean REY  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ. Ν 184 της 29.7.1968, σ. 2.  (3) ΕΕ αριθ. Ν 184 της 29.7.1968, σ. 14.  (4) EΕ αριθ. Ν 302 της 18.12.1968, σ. 16.  (5) ΕΕ αριθ. Ν 155 της 28.6.1968, σ. 1.  (6) ΕΕ αριθ. Ν 184 της 29.7.1968, σ. 10.  (7) ΕΕ αριθ. Ν 39 της 15.2.1969, σ. 16.